Vritet një polic i Kosovës – sulmohet një i EULEX-it
Zëdhënësi i policisë së Kosovës tha se policia ka filluar një operacion në shkallë të gjerë në përpjekje për gjetjen e autorëve
Zyrtarë të policisë së Kosovës, bënë të ditur se mbrëmë në një fshat të komunës së Klinës në Kosovën qendrore, në rrethana ende të paqarta është vrarë një pjesëtar i kësaj policie. Sipas autoriteteve pjesëtari i policisë Arben Sejdiu, 40 vjeç, është vrarë mbrëmë në hyrje të shtëpisë së tij në fshatin Grabanicë të Klinës. Nga të shtënat janë plagosur edhe dy pjesëtarë të familjes së policit të ndjerë. Zëdhënësi i policisë së Kosovës Baki Kelani tha se policia ka filluar një operacion në shkallë të gjerë në përpjekje për të ndriçuar këtë rast. - tha zëdhënësi i policisë. Policia thotë se ende nuk mund të thotë asgjë për motivet apo autorët e mundshëm të vrasjes së policit hetues. Vrasja e mbrëmshme çon në 11 numrin e pjesëtarëve të policisë së Kosovës të vrarë që nga themelimi i saj në vitin 1999. Ndërkaq sot paradite në Prishtinë është dëmtuar makina e një pjesëtari të policisë së Misionit të Bashkimit Evropian për Sundimin e ligjit. Autoritetet thanë se makina që po drejtohej nga një zyrtar i lartë i policisë është sulmuar dhe me këtë rast janë shkaktuar dëme materiale por pa pasoja për oficerin e policisë. Zëdhënësi Kelani tha se sulmi besohet se ishte i qëllimshëm. tha zoti Kelani. Rreth 1 mije e 400 pjesëtarë të policisë së EULEX-it shërbejnë në Kosovë dhe në kuadër të përgjegjësive të tyre përfshihen rastet më të vështira.